**Յայա Սանոգո** (ֆր.՝ Yaya Sanogo, հունվարի 27, 1993(1993-01-27), Մասսի), ֆրանսիացի ֆուտբոլիստ։ Անգլիական Արսենալի և Ֆրանսիայի ֆուտբոլի ազգային հավաքականի հարձակվող։

Ակումբային կարիերա
------------------

Սանոգոն փոքր տարիքում հանդիսացել է «Քլեիրֆոնտեյնի» սան, որից հետո տեղափոխվել է Փարիզ՝ «Լես Ուլիս» ակումբ։ 13 տարեկանում նա, տեղափոխվելով «Օսեր» ակումբ, խաղացել է Ֆրանսիայի փոքր տարիքայինների առաջնությունում։ Այդ մրցաշրջանում նա, խաղալով 14 խաղ, դարձավ 25 գոլի և 17 գոլային փոխանցման հեղինակ։ Նա խաղաց նաև «Օսերի» Մ-16 տարեկանների թիմում, որից հետո նա առաջարկ ստացավ Պրեմիեր Լիգայի երկու թիմերից՝ «Արսենալից» և «Տոտտենհեմից»։ Նա ընտրեց «Արսենալը» և կնքեց իր առաջին պրոֆեսիոնալ պայմանագիրը 3 տարով։

### «Օսեր»

13 տարեկանում Սանոգոն տեղափոխվեց «Օսերի» ակադեմիա և խաղալով ակումբի բոլոր տարիքային խմբերում՝ պրոֆեսիոնալ պայմանագիր կնքեց ակումբի հետ։ Սանոգոն իր նորամուտը նշեց 2010 թվականի հունվարի 26-ին՝ իր ծնունդից մեկ օր առաջ, Ֆրանսիայի գավաթի խաղարկությունում՝ մրցելով «Սեդանա» ակումբի դեմ։ Նա այդ խաղում փոխարինման մտավ 108-րդ րոպեին 19 համարի մարզաշապիկով։ «Օսերը» 11 մետրանոցների շնորհիվ հաղթեց մրցակցին։

2010 թվականի մայիսի 5-ին նա իր դեբյուտը նշեց Ֆրանսիայի առաջնությունում, սակայն որտեղ պարտվեցին «Լիոն» ակումբին 2-1 հաշվով։ Սանոգոն իր առաջին գոլը խփեց 2011 թվականի նոյեմբերի 6-ին «Թուլուզի» դեմ խաղում։ Նա, 2013 թվականի փետրվարի 1-ին իր կարիերայում առաջին անգամ խփելով 4 գոլ, դարձավ պոկերի հեղինակ «Լեվալյայի» դեմ խաղում, իսկ հաջորդ խաղում դարձավ հեթ-տրիկի հեղինակ «Տուր» ակումբի դեմ։ Այսպիսով, նա 2 խաղում դարձավ 7 գոլի հեղինակ։

### «Արսենալ»

2013 թվականի հուլիսի 1-ին Լոնդոնի «Արսենալը» պաշտոնական կայքի միջոցով հայտնեց Սանոգոյին ձեռք բերելու մասին։ Հուլիսի 5-ին «Արսենալը» Թվիթերում հայտարարեց, որ Սանոգոն ակումբում հանդես կգա 22 համարի մարզաշապիկով։ Այդ համարը պատկանում էր Ֆրանսիս Կոսելնիին, ով վարձավճարով տեղափոխվել էր «Ֆրայբուրգ»։

Օգոստոսի 24-ին իր դերբյուտային խաղը անցկացրեց «Արսենալի» կազմում, մրցելով Լոնդոնյան «Ֆուլհեմիի» դեմ։ Նա այդ խաղում խաղադաշտ դուրս եկավ 81-րդ րոպեին Լուկաս Պոդոլսկու փոխարեն։ Այդ խաղում զինագործները հաղթեցին 3-1 հաշվով։

Սանոգոն մեջքի վնասվածք ստացավ Ֆրանսիայի Մ21 հետ հավաքի ժամանակ և այդ մրցաշրջանում այդպես էլ խաղադաշտ դուրս չեկավ «Արսենալի» կազմում։ Սակայն նա առաջադրվեց «Ոսկե երիտասարդ 2013»-ին, որտեղ լրագրողների կողմից ընտրվում էր տարվա լավագույն երիտասարդ ֆուտբոլիստը։

2014 թվականի փետրվարի 16-ին նա առաջին անգամ առաջին րոպեներից խաղադաշտ դուրս եկավ «Արսենալի» կազմում։ Այդ խաղում «Արսենալը» Անգլիայի գավաթի շրջանակներում մրցում էր «Լիվերպուլի» դեմ։ Այդ խաղում «Արսենալը» հաղթեց 2-1 հաշվով, և ակումբի գլխավոր մարզիչ Արսեն Վենգերը Սանոգոյի խաղաը գնահատեց հիանալի։ Փետրվարի 20-ին նա առաջին խաղը անցկացրեց Չեմպիոնների Լիգայում՝ մրցելով Մյունխենի «Բավարիայի» դեմ։

Ապրիլի 20-ին 120 րոպե անցկացրեց Ուեմբլի մարզադաշտում Անգլիայի գավաթի կիսաեզրափակչում՝ մրցելով «Ուիգան Ատլետիկի» դեմ։ Այդ խաղում «Արսենալը» հաղթեց 11 մետրանոցների շնորհիվ։

Մայիսի 17-ին Անգլիայի գավաթի եզրափակչում «Արսենալը» հաղթեց «Հալլ Սիթիին» և դարձավ չեմպիոն։

2014–15 մրցաշրջանում Սանոգոն 4 գոլ խփեց «Արսենալի» կազմում, որտեղ ակումբը 5-1 հաշվով հաղթեց «Բենֆիկային» Էմիրեյթս գավաթի շրջանակներում 2014 թվականի օգոստոսի 2-ին։

Կարիերայի վիճակագրություն
-------------------------

Կարիերայի վիճակագրություն| Մրցաշրջան | Ակումբ | Լիգա | Երկրի գավաթ | Լիգայի գավաթ | Եվրոպա | Ուրիշ | Ընդհանուր |
| --- | --- | --- | --- | --- | --- | --- | --- |
| Դիվիզիոն | խաղեր | Գոլեր | խաղեր | Գոլեր | խաղեր | Գոլեր | խաղեր | Գոլեր | խաղեր | Գոլեր | խաղեր | Գոլեր |
| Օսեր Բ | 2009–10 | CFA | 17 | 9 | — | — | — | — | 17 | 9 |
| 2010–11 | CFA | 8 | 3 | — | — | — | — | 8 | 3 |
| 2011–12 | CFA | 3 | 3 | — | — | — | — | 3 | 3 |
| 2012–13 | CFA | 3 | 0 | — | — | — | — | 3 | 0 |
| Ընդհանուր | 31 | 15 | — | — | — | — | 31 | 15 |
| Օսեր | 2009–10 | Լիգա 1 | 1 | 0 | 1 | 0 | — | — | — | 2 | 0 |
| 2010–11 | Լիգա 1 | 0 | 0 | 0 | 0 | — | 0 | 0 | — | 0 | 0 |
| 2011–12 | Լիգա 1 | 7 | 1 | 2 | 0 | — | — | — | 9 | 1 |
| 2012–13 | Լիգա 2 | 13 | 10 | 0 | 0 | — | — | — | 13 | 10 |
| Ընդհանուր!21 | 11 | 3 | 0 | — | 0 | 0 | — | 24 | 11 |
| Արսենալ | 2013–14 | Պրեմիեր Լիգա (Անգլիա) | 8 | 0 | 4 | 0 | 0 | 0 | 2 | 0 | — | 14 | 0 |
| 2014–15 | Պրեմիեր Լիգա (Անգլիա) | 3 | 0 | 0 | 0 | 0 |  | 1 | 1 | 1 | 0 | 5 | 1 |
| Ընդհանուր կարիերայում | 61 | 26 | 7 | 0 | 0 | 0 | 3 | 1 | 1 | 0 | 74 | 27 |

Ձեռքբերումներ
-------------

**Ֆրանսիայի մինչև 20 տարեկանների հավաքական**

* Աշխարհի չեմպիոն 2013

**Արսենալ**

* Անգլիայի գավաթակիր 2013/14
* Անգլիայի սուպերգավաթակիր 2014

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  As (իսպ.) — Madrid: Grupo Prisa, 1967. — ISSN 1888-6671
3. 1 2 3 4  «Yaya Sanogo» (French). Foot National. Վերցված է 2014 թ․ ապրիլի 13-ին.`{{cite web}}`: CS1 սպաս․ չճանաչված լեզու (link)
4. 1 2 3 4 5 6  «Y. Sanogo». Soccerway. Վերցված է 2013 թ․ օգոստոսի 5-ին.

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Ֆրանսիայի հավաքականի խաղացողի կայքը Արխիվացված 2014-12-06 Wayback Machine FFF-ում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յայա Սանոգո» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFutbol · FootballDatabase.eu · Fussballdaten.de · L’Équipe · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՖԻՖԱ |

 |